Ma en seun deur vragmotor getrefŉ Ma en haar 5-jarige seun is beseer nadat ŉ vragmotor Woensdagmiddag van agter af teen hul voertuig gebots het. Chris Botha, ŉ woordvoerder van Netcare 911, sê die ongeluk het op die M10-pad in Bloemfontein plaasgevind. “Dit is nog nie seker wat die ongeluk veroorsaak het nie. Die ma het ernstige beserings opgedoen en haar kind is gering beseer. Albei is op die toneel gestabiliseer en na ŉ nabygeleë hospitaal geneem vir verdere behandeling,” het Botha gesê. Die vragmotorbestuurder is ongedeerd. Die polisie ondersoek die voorval.